Lucius Caecilius Metellus Dalmaticus

Lucius Caecilius Metellus Dalmaticus (natus circa annum 160 a.C.n., mortuus anno 103 a.C.n.) vir publicus Romanus factionis optimatium fuit.

 Gens 
Pater eius Lucius Caecilius Metellus Calvus anno 142 consul fuit. Habuit tres liberos: Lucium Caecilium Marcellum consulem anni 68 a.C.n., Marcum Caecilium Metellum praetorem anni 69 a.C.n. atque Caeciliam Metellam, quae primo Marco Aemilio Scauro (consuli 115 a.C.n.), deinde Sullae nupsitPlutarchus, Sylla VI..

 Cursus honorum 
Metellus, qui fautor optimatium et inimicus Gaii Marii erat, anno 119 a.C.n. una cum Lucio Aurelio Cotta consul electus est atque bellum in Dalmatia suscepit. Anno 117 a.C.n. de Dalmatis triumphavit. E praeda aedes Castoris refici iussitPlutarchus, Pompeius 2,8; Marcus Tullius Cicero, Pro Marco Aemilio Scauro 48 et templum Opis Opiferae aedificavitGaius Plinius Secundus, Naturalis historia XI 174. Forsitan anno 115 a.C.n. censor erat (nisi potius fuit Lucius Caecilius Metellus Diadematus, consul anni 117 a.C.n.). Anno 114 a.C.n. pontifex maximus iudicium rexit contra Vestales tres incesti accusatasQuintus Asconius Pedianus 45-46. Anno 103 a.C.n. mortuus est.

 Bibliotheca 

J. Van Ooteghem, Les Caecilii Metelli de la République, Bruxellis : Palais des Académies, 1967.

 Notae 

Metellus Dalmaticus, Lucius
Categoria:Senatores
Categoria:Optimates (Roma antiqua)
Categoria:Pontifices Maximi
Categoria:Censores